มาสเตอร์เชฟไทยแลนด์ ซีซันที่ 7

**มาสเตอร์เชฟไทยแลนด์ ซีซัน 7** เป็นรายการเกมโชว์แข่งขันทำอาหารในฤดูกาลที่ 7 ของมาสเตอร์เชฟไทยแลนด์ ซึ่งเป็นการกลับมาอีกครั้งของฤดูกาลปกติในรอบเกือบ 3 ปี ผลิตโดย บริษัท เฮลิโคเนีย เอช กรุ๊ป จำกัด ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน) ออกอากาศทุกวันอาทิตย์ เวลา 18:00 น. และรีรันทุกวันพฤหัสบดี เวลา 23:20 น. เริ่มออกอากาศครั้งแรกในวันที่ 15 กุมภาพันธ์ พ.ศ. 2569 ทางช่อง 7HD และเผยแพร่ย้อนหลังทางเน็ตฟลิกซ์

ในฤดูกาลนี้มีการปรับเงื่อนไขการรับสมัครเล็กน้อย โดยกลับไปใช้เงื่อนไขเดียวกับฤดูกาลที่ 1 ถึงฤดูกาลที่ 4 คือไม่เคยทำงานเป็นเชฟมืออาชีพ แต่ไม่ได้จำกัดว่าต้องไม่เคยเรียนหลักสูตรการทำอาหาร ซึ่งต่างจากฤดูกาลที่ 5 และ 6 และในรอบชิงชนะเลิศของฤดูกาลนี้จะเปลี่ยนไปอย่างสิ้นเชิง โดยจะเป็นโจทย์การทำอาหารเพื่อบริการทั้งบนเที่ยวบินและในห้องพักผ่อนพิเศษของสายการบิน 3 แห่ง ได้แก่ แอร์เอเชีย การบินไทย และบางกอกแอร์เวย์ส โดยใช้สินค้าเกษตรของไทยเป็นวัตถุดิบหลัก ภายใต้ความร่วมมือกับกรมการค้าภายในของกระทรวงพาณิชย์

## รูปแบบรายการ

## ผู้เข้าแข่งขัน
### ผู้เข้าแข่งขัน 20 คนสุดท้าย
}
! **ภูมิลำเนา**
! **อาชีพก่อนเข้ามาแข่งขัน**
! width="70"| **ลำดับการแข่งขัน**
! **จำนวนชนะ**
|-
| ภารากรณ์ เชิดชื่น (เจซี)
| 23
| กรุงเทพมหานคร
| นักศึกษา
| —
| 1
|-
| ธิติ ทองบริสุทธิ์ (ธิติ)
| 29
| ชัยภูมิ
| ผู้จัดการบาร์
| —
| 4
|-
| พัทธ์นิธาน ศรีเอี่ยม (พิช)
| 41
| นนทบุรี
| ครูสอนร้องเพลง
| —
| 1
|-
| ปพน ไพศาลเจริญวงศ์ (บอส)
| 30
| กรุงเทพมหานคร
| ธุรกิจร้านเพชร
| —
| 1
|-
| ภัทร์นฤน วีระพงษ์ (มิ้น)
| 25
| สมุทรปราการ
| ผู้ตรวจสอบบัญชี
| —
| 2
|-
| อดิศร จันทร์วิจิตรกุล (ต้อง)
| 45
| ราชบุรี
| ช่างภาพ
| —
| 1
|-
| อัซมีย์ ภัทรธาดานุกูล (มี่)
| 29
| สงขลา
| พนักงานไอที
| —
| 1
|-
| ฉัตรพกรณ์ โชติเอี่ยม (เบลล่า)
| 37
| เชียงใหม่
| นางโชว์
| —
| 2
|-
| มณฑกร จอง (มิว)
| 35
| ปทุมธานี
| ธุรกิจนำเข้าเครื่องสำอาง
| —
| 2
|-
| ศุภิชฎา ตระการทรัพย์ทวี (พิม)
| 18
| บุรีรัมย์
| นักศึกษา
| —
| 4
|-
| นิวพร (นิว)
| 44
| นนทบุรี
| ธุรกิจสิ่งพิมพ์
| —
| 1
|-
| ณัฐชนน (ต้นกล้า)
| 22
| อุทัยธานี
| นักศึกษา
| —
| 0
|-
| นภัสสร เจริญนิธิ (แอ๊น)
| 29
| กรุงเทพมหานคร
| แม่บ้าน
| —
| 1
|-
| ฌัญฌิรันด์ ตั้งสุทธิธรรม (เปอร์เช่)
| 39
| เชียงใหม่
| ธุรกิจเครื่องสำอาง
| —
| 2
|-
| ฐาปนีย์ภัค สุทธิพิพิธ (ตาล)
| 28
| กรุงเทพมหานคร
| แม่ค้าออนไลน์
| —
| 1
|-
| ไอศวรรนยา ภูมิเลิศ (นะโม)
| 30
| หนองคาย
| ครีเอทีฟโฆษณา
| bgcolor="F4C7B8" | 
| 0
|-
| พลอยไพลิน ทองหยอด (พลอย)
| 30
| อ่างทอง
| Content Creator
| bgcolor="F4C7B8" | 
| 1
|-
| จิตวิมล เทียมจันทร์ (โบว์)
| 33
| อุบลราชธานี
| นักดนตรี
| rowspan="2" bgcolor="F4C7B8" | 
| 1
|-
| ธณัฏฐ์ภรณ์ ศรีเหรานุกูล (ป๊อบ)
| 51
| กรุงเทพมหานคร
| เจ้าของแบรนด์กะปิโหว่
| 0
|-
| ศรายุทธ หทัยภัทราวงศ์ (ปร๊อฟ)
| 36
| กรุงเทพมหานคร
| ผู้กำกับเวที
| bgcolor="F4C7B8" | 
| 0
|}

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน 
: (รองชนะเลิศ) รองชนะเลิศการแข่งขัน
: (ชนะ) ผู้เข้าแข่งขันที่ชนะชาแลนจ์ (**การแข่งขันกล่องปริศนา**, **บททดสอบความคิดสร้างสรรค์**, **รอบกำจัดคนออก** หรือ **บททดสอบความละเอียดและแม่นยำ**)
: (ชนะ) ผู้เข้าแข่งขันที่ชนะ**การแข่งขันแบบตัวต่อตัว**
: (ชนะ) ผู้เข้าแข่งขันที่ชนะใน**ภารกิจแบบทีม**และเข้ารอบทั้งทีม
: (สูง) ผู้เข้าแข่งขันที่เข้าชิงเป็นจานที่ดีที่สุด
: (สูง) ผู้เข้าแข่งขันที่เข้าชิงเป็นจานที่ดีที่สุด แต่ไม่ติด 2 จานที่ดีที่สุด
: (ผ่าน) ผู้เข้าแข่งขันที่ผ่านเข้ารอบต่อไป 
: (ผ่าน) ผู้เข้าแข่งขันที่ผ่านเข้ารอบต่อไป ในการแข่งขันแบบคู่ 
: (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
: (กดดัน) ผู้เข้าแข่งขันที่ต้องแข่งขันในรอบ**บททดสอบความละเอียดและแม่นยำ**
: (กดดัน) ผู้เข้าแข่งขันที่ไม่สามารถเข้าแข่งขันในภารกิจแบบทีมได้ และต้องเข้าแข่งขันในรอบ**บททดสอบความละเอียดและแม่นยำ**
: (แพ้) ผู้เข้าแข่งขันที่แพ้ใน**การแข่งขันแบบตัวต่อตัว**
: (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด 
: (ต่ำ) ผู้เข้าแข่งขันแบบคู่ที่ยืนเป็น 1 ในทีมที่แย่ที่สุด
: (เสี่ยง) ผู้เข้าแข่งขันที่เสี่ยงในการถูกคัดออก 
: (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน
: (ออก) ผู้เข้าแข่งขันที่ถูกคัดออกประจำสัปดาห์
: (ถอนตัว) ผู้เข้าแข่งขันที่ถอนตัวออกจากการแข่งขัน
: (กลับ) ผู้เข้าแข่งขันที่ถูกคัดออกไปแล้ว แต่ชนะการแข่งขันภาคพิเศษ มาสเตอร์เชฟไทยแลนด์: เดอะ เซกคันด์ แชนซ์ ทำให้ได้รับโอกาสให้กลับเข้ามาแข่งขันอีกครั้ง
: (ร่วม) ผู้เข้าแข่งขันที่ถูกคัดออกไปแล้ว แต่ได้รับเชิญให้เข้าร่วมการแข่งขัน

## รายชื่อตอน

### ตอนที่ 1: หนึ่งผ้ากันเปื้อนกับโอกาสเพียงครั้งเดียว
*ออกอากาศ 15 กุมภาพันธ์ 2569*

ในช่วงแรก มีผู้เข้าแข่งขันที่ได้รับการคัดเลือกทั้งหมด 20 คน โดยก่อนที่จะได้รับผ้ากันเปื้อน คณะกรรมการได้ฉลองผู้เข้าแข่งขันอย่างเต็มที่ด้วยของทานเล่น ผลไม้ และเครื่องดื่ม แต่ต่อมา เชฟเอียนได้ประกาศว่าผู้เข้าแข่งขันจะยังไม่ได้รับผ้ากันเปื้อน และมีผู้เข้าแข่งขันเพิ่มอีก 10 คน รวม 30 คน โดยทั้ง 30 คนจะต้องแข่งขันกันเพื่อชิงผ้ากันเปื้อนต่อไป

* **รอบคัดเลือก (Auditions) :** ในฤดูกาลนี้ จะแข่งขันทั้งหมด 3 รอบ โดยผู้ที่ทำได้ดีที่สุดจะได้รับผ้ากันเปื้อนและจะได้เป็นผู้เข้าแข่งขันตัวจริงต่อไป ส่วนผู้เข้าแข่งขันคนอื่น ๆ จะต้องแข่งขันกันต่อโดยไม่มีการคัดออกระหว่างการแข่งขัน
** **รอบที่ 1:** ในรอบแรก ผู้เข้าแข่งขันทั้ง 30 คนจะถูกวัดทักษะการใช้มีด ด้วยการหั่นข่า โดยจะต้องหั่นเป็นแว่นกลมอย่างสมบูรณ์ ความหนาไม่เกิน 1 มิลลิเมตร และต้องหั่นในปริมาณ 250 กรัม เมื่อผู้เข้าแข่งขันหั่นครบตามกำหนด จะต้องกดกระดิ่งเพื่อให้คณะกรรมการตรวจสอบ ในรอบนี้ จะมีผู้ที่ได้รับผ้ากันเปื้อนทั้งหมด 6 คน และผู้ที่ทำสำเร็จเป็นคนแรก คือ ปร๊อฟ แต่เชฟป้อมได้ประกาศว่าผู้เข้าแข่งขันจะต้องแข่งขันต่อ ด้วยการซอยตะไคร้ โดยจะต้องซอยให้มีความหนาไม่เกิน 1 มิลลิเมตร ทุกชิ้นขาดออกจากกัน และต้องซอยในปริมาณ 100 กรัม ทั้งนี้ ผู้ที่สามารถซอยตะไคร้ได้ จะต้องผ่านการหั่นข่าก่อน และผู้ที่ทำสำเร็จเป็นคนแรก คือ ปร๊อฟ แต่เชฟเอียนได้ประกาศว่าผู้เข้าแข่งขันจะต้องแข่งขันต่อ ด้วยการซอยใบมะกรูดแบบละเอียด โดยแต่ละชิ้นมีความกว้างไม่เกิน 1 มิลลิเมตร ต้องนำแกนกลางออก และต้องซอยในปริมาณ 15 กรัม ทั้งนี้ ผู้ที่สามารถซอยใบมะกรูดได้ จะต้องผ่านการหั่นข่าและการซอยตะไคร้ก่อน และผู้ที่ทำสำเร็จและได้รับผ้ากันเปื้อนเป็นคนแรก คือ เจซี และรองลงมาอีก 5 คน คือ ปร๊อฟ โบว์ ธิติ พิช และบอส ตามลำดับ
** **ผู้ที่ได้รับผ้ากันเปื้อน:** เจซี ปร๊อฟ โบว์ ธิติ พิช และบอส
** **รอบที่ 2:** ในรอบที่ 2 ผู้เข้าแข่งขันอีก 24 คนที่เหลือจะต้องแข่งขันต่อ ซึ่งโจทย์ในรอบนี้ คือ การสร้างสรรค์จานอาหานของตนเอง (Signature Dish) โดยผู้เข้าแข่งขันสามารถสร้างสรรค์จานอาหารได้อย่างเต็มที่ โดยมีเวลาในการเลือกวัตถุดิบในซูเปอร์มาร์เก็ตและทำอาหารรวมทั้งหมด 60 นาที ในรอบนี้ จะมีผู้ที่ได้รับผ้ากันเปื้อนทั้งหมด 6 คน หลังจากคณะกรรมการชิมอาหารของผู้เข้าแข่งขันทั้ง 24 คนแล้ว ผู้ที่ทำผลงานได้โดดเด่นทั้ง 6 คนและได้รับผ้ากันเปื้อนในรอบนี้ คือ พลอย มิ้น ต้อง มี่ นะโม และเบลล่า
** **ผู้ที่ได้รับผ้ากันเปื้อน:** พลอย มิ้น ต้อง มี่ นะโม และเบลล่า

### ตอนที่ 2: ออดิชั่นครั้งสุดท้าย
*ออกอากาศ 22 กุมภาพันธ์ 2569*

* **รอบคัดเลือก (Auditions) ต่อ:**
** **รอบที่ 3:** ในรอบสุดท้าย ผู้เข้าแข่งขันอีก 18 คนที่เหลือจะต้องแข่งขันต่อ ซึ่งโจทย์ในรอบนี้ ทางรายการได้นำร่มให้ผู้เข้าแข่งขัน พร้อมทั้งให้กางร่ม เนื่องจากวัตถุดิบที่ร่วงหล่นมา คือ เมล็ดกวยจี๊หรือเมล็ดแตงโมอบแห้ง โดยผู้เข้าแข่งขันจะต้องนำเมล็ดกวยจี๊มาสร้างสรรค์เป็นเมนูของคาวหรือของหวาน แต่จะไม่สามารถใช้ฟันกัดเพื่อนำเมล็ดออกจากเปลือกได้ โดยมีเวลาในการเลือกวัตถุดิบในซูเปอร์มาร์เก็ตและทำอาหารรวมทั้งหมด 60 นาที ในรอบนี้ จะมีผู้ที่ได้รับผ้ากันเปื้อนอีกเพียง 6 คนเท่านั้น หลังจากคณะกรรมการชิมอาหารของผู้เข้าแข่งขันทั้ง 18 คนแล้ว ผู้ที่ทำผลงานได้โดดเด่นทั้ง 6 คนและได้รับผ้ากันเปื้อนในรอบนี้ คือ ป๊อบ มิว พิม นิว ต้นกล้า และแอ๊น
** **ผู้ที่ได้รับผ้ากันเปื้อน:** ป๊อบ มิว พิม นิว ต้นกล้า และแอ๊น
:*แต่เมื่อการแข่งขันรอบที่ 3 สิ้นสุดลง คณะกรรมการได้ประกาศว่ายังเหลือผ้ากันเปื้อนอีก 2 ผืน ซึ่งผู้เข้าแข่งขันทั้ง 12 คนที่ยังไม่ได้รับผ้ากันเปื้อนจะได้โอกาสในการแข่งขันรอบพิเศษนี้ทั้งหมด*
** **รอบที่ 4:** ในรอบพิเศษนี้ ผู้เข้าแข่งขันทั้ง 12 คนที่ยังไม่ได้รับผ้ากันเปื้อนจะได้โอกาสแข่งขันต่อ ซึ่งโจทย์ในรอบนี้ คือ การทำไข่ 3 รูปแบบ ได้แก่ ไข่ดาว (ไข่ขาวต้องสุกกรอบ ไข่แดงต้องเยิ้มเป็นลาวา) ไข่ต้มยางมะตูม (ไข่ขาวต้องสุก ไข่แดงต้องเยิ้มเป็นยางมะตูม) และไข่ดาวน้ำ (ไข่ขาวต้องเรียบนุ่ม ไข่แดงเมื่อตัดต้องเยิ้มออกมา) โดยมีเวลาในการทำไข่ทั้ง 3 รูปแบบเพียง 18 นาทีเท่านั้น และแต่ละคนจะได้รับไข่เพียง 4 ฟอง นั่นคือ จะสามารถผิดพลาดได้เพียง 1 ฟองเท่านั้น หลังจากคณะกรรมการตรวจสอบไข่ของผู้เข้าแข่งขันทั้ง 12 คนแล้ว 2 คนที่ทำผลงานได้ดีที่สุดและได้รับผ้ากันเปื้อนในรอบนี้ คือ เปอร์เช่ และตาล ส่วนผู้เข้าแข่งขันอีก 10 คนที่เหลือจะหมดสิทธิ์ในการเป็นผู้เข้าแข่งขันตัวจริงในฤดูกาลนี้โดยปริยาย
** **ผู้ที่ได้รับผ้ากันเปื้อน:** เปอร์เช่ และตาล
* **ผู้ที่หมดสิทธิ์ในการเป็นผู้เข้าแข่งขันตัวจริง:** นาน่า จีโอ้ เอกคุง ปาล์ม สมายเต้ ยุบ เอ พรี วิ และเมารี่

### ตอนที่ 3: ก้าวแรกกับภารกิจแบบทีมสุดยิ่งใหญ่
*ออกอากาศ 1 มีนาคม 2569*

* **ภารกิจแบบทีม (Team Challenge) :** ในสัปดาห์นี้ได้จัดการแข่งขันที่กระทรวงพาณิชย์ จังหวัดนนทบุรี โดยมีแขกรับเชิญ คือ ศุภจี สุธรรมพันธุ์ รัฐมนตรีว่าการกระทรวงพาณิชย์, วุฒิไกร ลีวีระพันธุ์ ปลัดกระทรวงพาณิชย์ และ วิทยากร มณีเนตร อธิบดีกรมการค้าภายใน และโจทย์ที่ผู้เข้าแข่งขันจะต้องแข่งกัน ก็คือ การยกระดับวัตถุดิบพื้นบ้านสู่เมนูระดับ World-Class ภายใต้ความร่วมมือกับกรมการค้าภายในของกระทรวงพาณิชย์ โดยมีวัตถุดิบหลักทั้งหมด 3 อย่าง นั่นคือ ปลากะพงสามน้ำจากจังหวัดสงขลา สับปะรดภูแลจากจังหวัดเชียงราย และข้าวประณีตหลากหลายสายพันธุ์ ซึ่งแต่ละทีมจะต้องเสิร์ฟให้กับผู้บริหารระดับสูง บุคลากรประจำกระทรวงพาณิชย์ เกษตรกรไทย และสื่อมวลชน รวมทั้งหมด 101 คน นอกจากนี้ แต่ละทีมจะต้องทำทั้งอาหารจานหลักโดยที่จะต้องมีปลากะพงสามน้ำกับข้าวประณีตเป็นวัตถุดิบหลัก และของหวานโดยที่จะต้องมีสับปะรดภูแลเป็นวัตถุดิบหลัก นั่นคือ จะต้องทำทั้งหมด 202 จาน และเนี่องจากเจซีและปร๊อฟเป็น 2 คนแรกที่ได้รับผ้ากันเปื้อนในรอบคัดเลือก ทั้ง 2 คนจะได้เป็นหัวหน้าทีมในรอบนี้ และเนื่องจากเจซีได้รับผ้ากับเปื้อนเป็นคนแรก เจซีจะได้เลือกลูกทีมก่อน โดยสมาชิกในแต่ละทีมมีดังต่อไปนี้
:
:แต่ละทีมมีเวลาในการทำอาหาร 2 ชั่วโมงครึ่ง หลังจากนั้นจะต้องหยุดทำอาหารและเสิร์ฟอาหารจานหลักทันที และจะมีเวลาเตรียมจานของหวานอีกเพียง 15 นาทีเท่านั้น แต่ในระหว่างการแข่งขัน เชฟเอียนเล็งเห็นว่าปร๊อฟไม่สามารถควบคุมภายในได้แล้ว ในที่สุด เชฟเอียนจึงสั่งให้เปลี่ยนหัวหน้าทีมทันที โดยสั่งให้ต้องรับหน้าที่แทน ต่อมา เชฟป้อมเล็งเห็นว่าเจซีไม่สามารถควบคุมภายในได้แล้ว เชฟป้อมจึงสั่งให้พิชรับหน้าที่เป็นหัวหน้าทีมแทนเจซีทันที ซึ่งในรอบนี้ คณะกรรมการทั้ง 101 คนจะให้คะแนนโดยแบ่งออกเป็น 2 ประเภท นั่นคือ อาหารจานหลักและของหวาน รวม 202 คะแนน โดยทีมที่ได้คะแนนรวมมากกว่าจะชนะและผ่านเข้ารอบทันทีโดยไม่ต้องแข่งขันต่อในรอบถัดไป และเมนูของแต่ละทีมมีดังต่อไปนี้
:
* **ทีมที่ชนะ:**  (ชนะไปด้วยคะแนน  ต่อ )
* **บททดสอบความละเอียดและแม่นยำ (Pressure Test) :** เนื่องจากทีมสีแดงเป็นทีมที่แพ้ในภารกิจแบบทีม ส่งผลให้ต้องมาแข่งขันต่อในรอบนี้ โดยในรอบนี้ มีแขกรับเชิญคือ เชฟต้น - ธิติฏฐ์ ทัศนาขจร เจ้าของร้านฤดู (Le Du) ที่ได้รับรางวัลมิชลินสตาร์ติดต่อกัน 8 ปี และร้านนุสรา (Nusara) ที่ได้รับมิชลินสตาร์เช่นกัน กรรมการจากรายการท็อปเชฟไทยแลนด์ และหัวหน้าเชฟผู้ฝึกสอนจากรายการ The Restaurant War Thailand ศึกพ่อค้าซ่าแม่ค้าแซ่บ มาเป็นกรรมการเฉพาะกิจแทนหม่อมหลวงภาสันต์ ส่วนโจทย์ในการแข่งขันรอบนี้ คือ *ขนมค้างคาว* และสูตรที่ใช้แข่งขันในรอบนี้ คือ สูตรพระราชทานจากวังสระปทุม นั่นคือ จะใช้แป้งผสมกับข้าวเม่า ซึ่งต่างจากขนมค้างคาวทั่วไปที่จะผสมกับเผือก โดยมีเกณฑ์ในการตัดสินทั้งหมด 4 ข้อ ดังนี้
:#รูปทรงของขนมค้างคาวต้องจีบออกมาเป็นทรงสามเหลี่ยม (เหมือนกับค้างคาวที่กำลังกางปีก) และขนาดต้องเท่ากันทุกชิ้น
:#แป้งด้านนอกต้องบางกรอบ ไม่อมน้ำมัน ด้านในมีความหนึบและหอมกลิ่นข้าวเม่า
:#ไส้ด้านในต้องไม่แฉะ และมีรสชาติกลมกล่อม หอมสามเกลอและใบมะกรูด
:#น้ำอาจาดต้องกลมกล่อม และปริมาณผักต้องสมดุลกับน้ำอาจาด
:แต่ก่อนเริ่มการแข่งขัน เชฟป้อมได้สาธิตวิธีการทำขนมค้างคาวให้กับผู้เข้าแข่งขันทุกคน และให้ผู้เข้าแข่งขันชิมอาหารที่ฐานครัวของตน *ทั้งนี้ การแข่งขันได้เริ่มต้นขึ้นในตอนถัดไป*

### ตอนที่ 4: รสมือสู่รสคุณธรรม
*ออกอากาศ 8 มีนาคม 2569*

* **บททดสอบความละเอียดและแม่นยำ (Pressure Test) ต่อ:** ผู้เข้าแข่งขันมีเวลา 60 นาทีในการทำขนมค้างคาวสูตรวังสระปทุมให้เหมือนต้นฉบับทั้งหน้าตาและรสชาติ โดยทางรายการได้นำตัวช่วยให้กับผู้เข้าแข่งขันทุกคน นั่นคือ น้ำมันปาล์มและวัตถุดิบอื่น ๆ ที่จะต้องใช้ในการทำเมนูนี้ และในรอบนี้ คณะกรรมการจะชิมอาหารโดยเรียงจากผู้ที่ทำผลงานเสร็จก่อนไปหลังตามลำดับ หลังจากคณะกรรมการชิมอาหารของผู้เข้าแข่งขันทุกคนแล้ว ผู้ที่ผ่านเข้ารอบเป็นคนแรกและเป็นผู้ชนะในรอบนี้คือ เปอร์เช่ ส่วน 3 จานที่ทำผลงานได้แย่ที่สุดคือ บอส ปร๊อฟ และแอ๊น แต่บอสยังทำผลงานได้ดีกว่าอีก 2 คน ส่งผลให้บอสยังสามารถผ่านเข้ารอบต่อไปได้ และผู้ที่ต้องออกจากการแข่งขันในรอบนี้ คือ ปร๊อฟ
* **ผู้ชนะ:** เปอร์เช่
* **ผู้ที่ตกเป็น 3 จานที่ผลงานแย่ที่สุด:** บอส ปร๊อฟ และแอ๊น
* **ผู้ที่ถูกคัดออก:** ปร๊อฟ
* **การแข่งขันกล่องปริศนา (Mystery Box) :** ผู้เข้าแข่งขันทั้ง 19 คนจะต้องแข่งขันต่อ และในรอบนี้ เชฟต้นยังเป็นกรรมการเฉพาะกิจแทนหม่อมหลวงภาสันต์เช่นเดิม โดยวัตถุดิบภายในกล่องปริศนารอบนี้ ประกอบด้วย หมูสามชั้น ปีกไก่ กุ้งขาว ฟองเต้าหู้ แป้งอเนกประสงค์ มันฝรั่ง หน่อไม้ฝรั่ง ฟักทอง ใบเหลียง เบบี้แคร์รอต รวมผลไม้ตระกูลเบอร์รี กล้วยเล็บมือนาง ทับทิม โรสแมรี ปลาร้า และวัตถุดิบหลัก ซึ่งคือ บะหมี่กึ่งสำเร็จรูปไซซ์บิ้กแพ็ครสหมูสับ ผู้เข้าแข่งขันจะต้องสร้างสรรค์วัตถุดิบภายในกล่องให้เป็นเมนูที่เต็มไปด้วย *รส[[คุณธรรม]]* ซึ่งผู้เข้าแข่งขันจะต้องตีความโจทย์ด้วยตนเอง และมีเวลาในการทำอาหาร 60 นาที โดยที่ด้านใต้สเตชันของแต่ละคนจะมีวัตถุเสริมอย่างจำกัดในการปรุงอาหาร ในรอบนี้ หากจานของผู้เข้าแข่งขันคนใดถูกเรียก คนนั้นจะต้องอธิบายให้คณะกรรมการฟังด้วยว่าเมนูที่สร้างสรรค์สะท้อนถึงความเป็นคุณธรรมอย่างไร และหลังจากคณะกรรมการชิมอาหารของผู้เข้าแข่งขันทุกคนแล้ว 5 จานที่ถูกเรียก ซึ่งได้เข้าชิงเป็นจานที่ดีที่สุดในรอบนี้ ได้แก่ เบลล่า มี่ มิว พิม และธิติ และจานที่ดีที่สุดในรอบนี้คือ ธิติ
* **5 จานที่ผลงานดีที่สุด:** เบลล่า มี่ มิว พิม และธิติ
* **ผู้ชนะ:** ธิติ

### ตอนที่ 5: บททดสอบจาก 3 แชมป์
*ออกอากาศ 15 มีนาคม 2569*

* **บททดสอบความคิดสร้างสรรค์ (Invention Test) :** เนื่องจากธิติเป็นผู้ชนะในการแข่งขันกล่องปริศนารอบก่อนหน้า จึงได้รับสิทธิ์ผ่านเข้ารอบต่อไปทันทีโดยไม่ต้องแข่งขันในรอบนี้ และมีสิทธิ์เลือกโจทย์การแข่งขันให้ผู้เข้าแข่งขันทุกคน โดยวัตถุดิบหลักในรอบนี้มีทั้งหมด 3 อย่าง ได้แก่ เอ็นหอยจอบกับน้ำปลา หอยงวงช้างกับน้ำปลา และ "เชิญขึ้นชั้น2" (นั่นคือ ผู้เข้าแข่งขันคนใดที่ธิติเลือกให้ขึ้นชั้น 2 คนนั้นจะสามารถผ่านเข้ารอบต่อไปร่วมกับธิติทันทีต้องไม่ต้องแข่งขันในรอบนี้) ซึ่งธิติสามารถเลือกผู้เข้าแข่งขันให้ขึ้นชั้น 2 หรือผ่านเข้ารอบได้ทั้งหมด 8 คน และผู้เข้าแข่งขันที่ธิติเลือก ได้แก่ โบว์ พิช บอส มิ้น ต้อง ต้นกล้า เปอร์เช่ และตาล ส่วนวัตถุดิบอีก 2 อย่าง ธิติจะต้องเลือกให้กับผู้เข้าแข่งขันที่เหลือ โดยต้องเลือกอย่างละ 5 คน ซึ่งธิติเลือกเอ็นหอยจอบกับน้ำปลาให้กับแอ๊น ป๊อบ นะโม นิว และพลอย และเลือกหอยงวงช้างกับน้ำปลาให้กับเจซี มี่ เบลล่า มิว และพิม ผู้เข้าแข่งขันที่ได้รับวัตถุดิบมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว จานที่ดีที่สุดและเป็นผู้ชนะในรอบนี้คือ พิม ส่วน 3 จานที่ทำผลงานได้แย่ที่สุด คือ พลอย ป๊อบ และเจซี โดยพลอยตัวแอ็บเพิ่งสุก ทำให้เครื่องแกงด้านในสุกไม่นานพอ ส่งผลให้กลิ่นสมุนไพรแรง และรสชาติเหมือนแกงปร่า นอกจากนี้ ครัมเบิลน้ำปลาก็จืด ป๊อบจัดจานไม่เสร็จตามเวลา ลืมหยิบวัตถุดิบจากซูเปอร์มาร์เก็ตเนื่องจากสติหลุด เอ็นหอยจอบมีความเหนียว และไม่ได้รสชาติของผัดฉ่า ส่วนเจซีไม่ได้ทำสะอาดภายในหอยงวงช้าง ส่งผลให้ไส้มีความคาวมาก และไม่ได้ลอกหนังส่วนนอก และผู้ที่ต้องออกจากการแข่งขันในรอบนี้ คือ ป๊อบ
* **ผู้ชนะ:** พิม
* **ผู้ที่ตกเป็น 3 จานที่ผลงานแย่ที่สุด:** พลอย ป๊อบ และเจซี
* **ผู้ที่ถูกคัดออก:** ป๊อบ
*เมื่อการแข่งขันรอบบททดสอบความคิดสร้างสรรค์สิ้นสุดลง เชฟเอียนได้ประกาศว่าในรอบถัดไป ผู้เข้าแข่งขันทั้ง 9 คนที่ไม่ได้แข่ง (ธิติ โบว์ พิช บอส มิ้น ต้อง ต้นกล้า เปอร์เช่ และตาล) จะต้องแข่งขันกัน ส่วนทั้ง 9 คนที่แข่งขันในรอบก่อนหน้าจะได้ผ่านเข้ารอบทันที*
* **รอบกำจัดคนออก (Elimination Test) :** ในรอบนี้ มีแขกรับเชิญทั้งหมด 3 คน โดยทั้ง 3 คนล้วนเป็นผู้ชนะเลิศในฤดูกาลก่อน ๆ ของมาสเตอร์เชฟไทยแลนด์ ซึ่งได้แก่ เชฟซีตรอง - วลาสุระ ณ ลำปาง จากฤดูกาลที่ 6 (มาสเตอร์เชฟ อาหารไทย) เชฟเฟิร์ส - ธนภัทร สุยาว จากฤดูกาลที่ 2 และ เชฟเตย - สหรัฐ แตงไทย จากเดอะ โพรเฟสชันนัลส์ ซึ่งในรอบนี้ ผู้เข้าแข่งขันจะต้องทำอาหารให้ตรงตามต้นฉบับจากเมนูของเชฟทั้ง 3 คน ภายใต้โจทย์อาหารอีสาน Fine-Dining ที่ใส่ตัวตนของเชฟ กลายเป็นอาหารอีสาน Signature Dish ทั้งนี้ เนื่องจากพิมเป็นจานที่ดีที่สุดในรอบก่อนหน้า พิมจะได้สิทธิ์เลือกเมนูทั้ง 3 จาน ให้กับผู้เข้าแข่งขันทั้ง 9 คน โดยสามารถเลือกได้เมนูละ 3 คน และเมนูของเชฟทั้ง 3 คน ผู้เข้าแข่งขันที่ได้รับ และองค์ประกอบภายในจาน มีดังต่อไปนี้
:
:ผู้เข้าแข่งขันมีเวลา 60 นาทีในการทำอาหารให้เหมือนต้นฉบับทั้งหน้าตาและรสชาติ และผู้เข้าแข่งขันจะต้องศึกษาเองจากสูตรที่ได้รับและจะได้รับสิทธิ์ในการชิมอาหารตัวอย่างเท่านั้น โดยทางรายการได้นำตัวช่วยให้กับผู้เข้าแข่งขัน นั่นคือ ผงรสมะนาว เพื่อทดแทนความเปรี้ยว หลังจากคณะกรรมการชิมอาหารของผู้เข้าแข่งขันทุกคนแล้ว 3 จานที่มีปัญหามากที่สุดคือ ต้นกล้า ต้อง และธิติ ซึ่งปัญหาดังกล่าวคือ ทั้ง 3 คนเป็นจานอาหารที่ดีที่สุดในรอบนี้ โดยผู้ที่ได้อันดับที่ 2 คือ ต้นกล้า ส่วนผู้ชนะ คือ ธิติ ทั้ง 2 คนจะได้รับหน้าที่เป็นหัวหน้าทีมในภารกิจแบบทีมครั้งถัดไป
* **3 จานที่ผลงานดีที่สุด:** ต้นกล้า (เชฟซีตรอง) ต้อง (เชฟเฟิร์ส) และ ธิติ (เชฟเตย)
* **ผู้ชนะ:** ธิติ
:ส่วน 3 จานที่ทำผลงานได้แย่ที่สุด คือ เปอร์เช่ บอส และโบว์ โดยเปอร์เช่—ได้เมนูของเชฟซีตรอง—ใช้แฮมแทนเนื้อในก้อยถุงทองเนื่องจากไม่ได้หยิบเนื้อ ไม่มีคาเวียร์ในออดกระบก และข้าวจี่ไม่ชุบไข่ ส่งผลให้ให้ข้าวแข็ง นอกจากนี้ จานที่ใช้ไม่ถูกต้อง และรสชาติไม่ตรงตามต้นฉบับ บอส—ได้เมนูของเชฟเตย—ใช้จานไม่ถูกต้อง ไม่มีผงรสมะนาวคาเวียร์ จัดจานไม่ตรงตามต้นฉบับ ลิ้นวัวไหม้เกรียมและบางมาก นอกจากนี้ ยังแข็งและเหนียว รสชาติอ่อมมีความจืด และซุปมะเขือ มะเขือจืดและปลานิลมีความคาว หมกปลานิลเทอร์รีนหยาบมากและมีความจืด ส่วนโบว์—ได้เมนูของเชฟเฟิร์ส–ทำได้เพียง 1 องค์ประกอบ นอกจากนี้ รูลาดไม่สุกเลย ทำให้คณะกรรมการไม่สามารถชิมได้ ส่งผลให้โบว์ถูกคัดออกและต้องออกจากการแข่งขันในรอบนี้โดยปริยาย
* **ผู้ที่ตกเป็น 3 จานที่ผลงานแย่ที่สุด:** เปอร์เช่ (เชฟซีตรอง) บอส (เชฟเตย) และ โบว์ (เชฟเฟิร์ส)
* **ผู้ที่ถูกคัดออก:** โบว์

### ตอนที่ 6: ภารกิจทีมเอาตัวรอดจากออเดอร์เรียลไทม์
*ออกอากาศ 22 มีนาคม 2569*

* **ภารกิจแบบทีม (Team Challenge) :** ในสัปดาห์นี้ได้จัดการแข่งขันที่แกรนด์แคนยอน อำเภอจอมบึง จังหวัดราชบุรี ซึ่งห่างจากภายในเมืองราชบุรี 30 กิโลเมตร โดยโจทย์ในการแข่งขันรอบนี้คือ การขายอาหารในรูปแบบเดลิเวอรีออนไลน์ให้กับลูกค้าชาวราชบุรี จำนวน 101 คน ผ่านแอปพลิเคชัน ShopeeFood ทั้งนี้ ภาชนะที่ใช้ในการจัดส่ง คือ กล่องใส่อาหารแบบ 5 ช่อง โดยแต่ละทีมจะต้องทำอาหารใส่ภาชนะดังกล่าวอย่างสร้างสรรค์ ในราคา 129 บาท (คล้ายกับภารกิจจากรายการ มาสเตอร์เชฟ ออล สตาร์ส ไทยแลนด์ ในตอนที่ 10 และ เฮลล์คิทเช่นไทยแลนด์ (ฤดูกาลที่ 2) ในตอนที่ 9) ซึ่งแต่ละทีมมีเวลาในการเตรียมอาหารและขายอาหารรวม 2 ชั่วโมงครึ่ง โดยใน 30 นาทีแรก ทั้ง 2 ทีมจะต้องทำจานอาหารต้นแบบเพื่อนำมาถ่ายรูปและเผยแพร่ลงแอปพลิเคชัน ทั้งนี้ ลูกค้า 1 คนจะสามารถเลือกเมนูได้เพียง 1 ทีมเท่านั้น เนี่องจากธิติและต้นกล้าเป็น 2 จานที่ดีที่สุดในรอบก่อนหน้า ทั้ง 2 คนจะได้เป็นหัวหน้าทีมในรอบนี้ และเนื่องจากธิติเป็นผู้ชนะ ธิติจะได้เลือกลูกทีมก่อน โดยสมาชิกในแต่ละทีมมีดังต่อไปนี้
:
:ในรอบนี้ จะมีเกณฑ์การตัดสิน 3 ข้อ นั่นคือ ยอดสั่งซื้อ ยอดการจัดส่งอาหาร และ ความพึงพอใจของลูกค้า โดยมีคะแนนคนละตั้งแต่ 0 ถึง 3 คะแนน และผลการแข่งขัน มีดังต่อไปนี้
:
* **ทีมที่ชนะ:** 
* **บททดสอบความคิดสร้างสรรค์ (Invention Test) :** เนื่องจากทีมสีแดงเป็นทีมที่แพ้ในภารกิจแบบทีม ส่งผลให้ต้องมาแข่งขันต่อในรอบนี้ โดยวัตถุดิบในรอบนี้ คือ แอปเปิล ซึ่งเป็นแอปเปิลสายพันธุ์ใหม่ที่นำเข้าจากประเทศสหรัฐอเมริกา นั่นคือ *สายพันธุ์ Cosmic Crisp* ซึ่งมีจุดเด่นคือ เปลือกสีแดงมีจุดขาวเหมือนดวงดาวบนท้องฟ้า และมีความหวานกรอบ ผู้เข้าแข่งขันจะต้องสร้างสรรค์เมนูจากแอปเปิลสายพันธุ์ดังกล่าวให้เป็นเมนูที่สามารถทำให้คณะกรรมการทึ่งได้ (สามารถทำเป็นของคาวหรือของหวานก็ได้) โดยมีเวลาในการทำอาหารเพียง 45 นาทีเท่านั้น หลังจากคณะกรรมการชิมอาหารของผู้เข้าแข่งขันทุกคนแล้ว จานที่ดีที่สุดและเป็นผู้ชนะในรอบนี้ คือ มิ้น ส่วน 3 จานที่ทำผลงานได้แย่ที่สุด คือ นะโม พลอย และนิว โดยนะโมไม่มีความคิดสร้างสรรค์ หน้าตาอาหารเหมือนจัดจานไม่เสร็จ รสชาติน้ำส้มตำกลบแอปเปิลหมดเลย และสัดส่วนเนยในแอปเปิลครัมเบิลเยอะเกินไป พลอยไม่ออกรสเปรี้ยวจากแอปเปิลตามที่คาดหวัง องค์ประกอบอื่น ๆ ไม่เกี่ยวข้องกับแอปเปิล และไม่มีความคิดสร้างสรรค์ ส่วนนิวถึงแม้จะมีครบทุกรสชาติ แต่ไม่ได้เนื้อสัมผัสของแอปเปิลเลย และไม่มีความคิดสร้างสรรค์เช่นกันเนื่องจากหอมใหญ่ที่นำไปบดกลบแอปเปิลทั้งหมด นอกจากนี้ กลิ่นหอมใหญ่แรงมาก และผู้ที่ต้องออกจากการแข่งขันในรอบนี้ คือ พลอย
* **ผู้ชนะ:** มิ้น
* **ผู้ที่ตกเป็น 3 จานที่ผลงานแย่ที่สุด:** นะโม พลอย และนิว
* **ผู้ที่ถูกคัดออก:** พลอย

### ตอนที่ 7: ผู้ชนะกุมอำนาจ
*ออกอากาศ 29 มีนาคม 2569*

* **การแข่งขันกล่องปริศนา (Mystery Box) :** ในรอบนี้ วัตถุดิบภายในกล่องปริศนาเป็นจำพวกของดีต่อสุขภาพ ซึ่งประกอบด้วย ปลาแซลมอน เต้าหู้ขาว ไข่ไก่ กุ้ง ไข่กุ้ง เห็ดออรินจิ ผักโขม บรอกโคลี ต้นอ่อนทานตะวัน มิโซะ สะระแหน่ ถั่วพิสตาชิโอ อาโวคาโด กล้วย และวัตถุดิบหลัก ซึ่งคือ ข้าวโอ๊ตเต็มเมล็ดแบบหุง โดยผู้เข้าแข่งขันจะต้องนำวัตถุดิบภายในกล่องให้เป็นเมนูข้าวโอ๊ตที่อร่อยที่สุดในชีวิต ซึ่งมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว 3 จานที่ได้เข้าชิงเป็นจานที่ดีที่สุด ได้แก่ เบลล่า พิม และเปอร์เช่ และจานที่ดีที่สุดในรอบนี้คือ พิม
* **3 จานที่ผลงานดีที่สุด:** เบลล่า พิม และเปอร์เช่
* **ผู้ชนะ:** พิม
* **บททดสอบความคิดสร้างสรรค์ (Invention Test) :** ในรอบนี้ มีวัตถุดิบหลักคือ กะทิ โดยผู้เข้าแข่งขันจะต้องทำเป็นอาหารคาวหรือของหวานในรูปแบบขนมไทย เนื่องจากพิมเป็นผู้ชนะในรอบก่อนหน้า จะได้รับสิทธิ์เลือกให้ผู้เข้าแข่งขันทำอาหารคาวและของหวานให้กับผู้เข้าแข่งขันทุกคน โดยเลือกอาหารคาวให้กับมิว พิช มี่ ธิติ และบอส และเลือกของหวานให้กับเบลล่า ต้นกล้า ต้อง แอ๊น และนะโม ส่วน 5 คนที่ไม่ได้เลือกให้ทำอาหารทั้ง 2 ชนิด (เจซี มิ้น นิว เปอร์เช่ และตาล) จะได้ผ่านเข้ารอบต่อไปร่วมกับพิมทันทีโดยไม่ต้องแข่งขันในรอบนี้ โดยผู้เข้าแข่งขันที่พิมเลือกให้แข่งขันจะมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว ผู้ที่ได้อันดับที่ 2 คือ เบลล่า และผู้ชนะ คือ ธิติ ส่วน 3 จานที่ทำผลงานได้แย่ที่สุด คือ บอส แอ๊น และนะโม โดยบอสภายในจานมีเพียงรสชาติกะทิอย่างเดียว ความคิดสร้างสรรค์น้อยมาก หั่นตะไคร้ในผักหลนชิ้นหนามาก และหลนไม่มีรสชาติ แอ๊นบีบโฟมกะทิ-ขนุน-เลม่อน-น้ำผึ้งมากเกินไปจนมิติในจานหาย ส่งผลให้รสชาติเปรี้ยวเกินไปจนกลบทุกอย่าง นอกจากนี้ ไอศกรีมก็จืด ส่วนนะโมแป้งทองม้วนเหนียวมาก ไส้ถั่วไม่สุก ไม่มีความคิดสร้างสรรค์ ชูวัตถุดิบหลักไม่ได้ และไม่สามารถรับประทานได้ และผู้ที่ต้องออกจากการแข่งขันในรอบนี้ คือ นะโม
* **ผู้ชนะ:** ธิติ
* **ผู้ที่ตกเป็น 3 จานที่ผลงานแย่ที่สุด:** บอส แอ๊น และนะโม
* **ผู้ที่ถูกคัดออก:** นะโม

### ตอนที่ 8:
*ออกอากาศ 5 เมษายน 2569*

* **ภารกิจแบบทีม (Team Challenge) :** ในรอบนี้ โจทย์ที่แข่งขันกัน คือ การออกแบบอาหารเพื่อบริการแก่ผู้ป่วย ภายใต้ความร่วมมือกับช่อง 7HD และโรงพยาบาลราชวิถี โดยสมาชิกแต่ละทีม และเมนูที่ทำ มีดังต่อไปนี้ *(รอเพิ่มข้อมูล)*
:
* **ทีมที่ชนะ:** *(รอเพิ่มข้อมูล)*

### ตอนที่ 9:
*ออกอากาศ 19 เมษายน 2569*

### ตอนที่ 10:
*ออกอากาศ 26 เมษายน 2569*

### ตอนที่ 11:
*ออกอากาศ 3 พฤษภาคม 2569*

### ตอนที่ 12:
*ออกอากาศ 10 พฤษภาคม 2569*

### ตอนที่ 13:
*ออกอากาศ 17 พฤษภาคม 2569*

### ตอนที่ 14:
*ออกอากาศ 24 พฤษภาคม 2569*

### ตอนที่ 15:
*ออกอากาศ 31 พฤษภาคม 2569*

## มาสเตอร์เชฟไทยแลนด์: เดอะ เซกคันด์ แชนซ์
**มาสเตอร์เชฟไทยแลนด์: เดอะ เซกคันด์ แชนซ์** () เป็นรายการภาคพิเศษของฤดูกาลนี้ โดยเป็นการแข่งขันของผู้เข้าแข่งขันที่ถูกคัดออกแล้วมาแข่งขันกันอีกครั้ง ซึ่งภาคพิเศษนี้จะไม่มีพิธีกรดำเนินรายการ แต่จะยังคงใช้คณะกรรมการตัดสินอาหารชุดเดียวกับการแข่งขันปกติ โดยจะสลับปรับเปลี่ยนกันมาตัดสินสัปดาห์ละ 2 คน และจะแข่งขันคู่ขนานกับการแข่งขันของผู้ที่ยังไม่ถูกคัดออก โดยผู้ชนะภาคพิเศษนี้จะได้โอกาสกลับเข้าสู่การแข่งขันอีกครั้งในตอนที่... ออกอากาศทุกวันพฤหัสบดี เวลา 18:00 น. เริ่มออกอากาศครั้งแรกในวันที่ 2 เมษายน พ.ศ. 2569 ทางช่องยูทูบของมาสเตอร์เชฟไทยแลนด์

### กติกา

### ผลการแข่งขัน

: ผู้ชนะภาคพิเศษและได้โอกาสกลับเข้าสู่การแข่งขันอีกครั้ง
: ผู้ชนะในโจทย์นั้นและได้แข่งขันต่อในตอนถัดไป
: ผู้ที่แพ้และหมดสิทธิ์ในการกลับเข้าสู่การแข่งขันโดยปริยาย

## อ้างอิง

## แหล่งข้อมูลอื่น
* 
* 

หมวดหมู่:มาสเตอร์เชฟไทยแลนด์
หมวดหมู่:รายการโทรทัศน์ไทยรายฤดูกาลในปี พ.ศ. 2569